ช่างฝีมือเวทดาลิยา ขอมุ่งหน้าสู่วันฟ้าใส

เป็นไลต์โนเวลญี่ปุ่นเขียนโดยฮิซายะ อามากิชิ ซีรีส์นี้มีต้นกำเนิดบนเว็บไซต์โชเซ็ตสึกะ นิ นาโร ในเดือนเมษายน พ.ศ. 2561 ก่อนจะตีพิมพ์เป็นสิ่งพิมพ์พร้อมภาพประกอบโดยเค โดยสำนักพิมพ์เมเดียแฟกทอรี เริ่มตั้งแต่เดือนตุลาคม พ.ศ. 2561 ตีพิมพ์ออกแล้วจำนวน 10 เล่ม ได้ดัดแปลงเป็นมังงะ 2 ซีรีส์ วาดภาพประกอบโดยคามาดะ และเมกุมิ ซูมิคาวะ เริ่มตีพิมพ์ในนิตยสารคอมพ์เอซ และเว็บไซต์ Mag Comi ในเดือนเมษายน พ.ศ. 2562 ซีรีส์แรกได้สิ้นสุดการออกซีรีส์ในเดือนกุมภาพันธ์ พ.ศ. 2563 โดยมีการรวบรวมบทตีพิมพ์เป็นจำนวน 2 เล่ม ในขณะที่ซีรีส์ที่สองชื่อ Magic Artisan Dahlia Wilts No More ได้รับการตีพิมพ์เป็นจำนวน 6 เล่ม อนิเมะซีรีส์โทรทัศน์ที่ดัดแปลงโดยสตูดิโอไต้ฝุ่นกราฟฟิกส์และ Imagica Infos ออกอากาศตั้งแต่เดือนกรกฎาคมจนถึงเดือนกันยายน พ.ศ. 2567

ในเดือนเมษายน พ.ศ. 2564 ซีรีส์ไลต์โนเวลสปินออฟที่ติดตามเรื่องของลูเซีย เพื่อนของดาลิยา ได้เริ่มตีพิมพ์ในชื่อ Lucia and the Loom: Weaving Her Way to Happiness มังงะที่ดัดแปลงจากเรื่องสปินออฟ วาดภาพประกอบโดยคิเนะ อุสุโตะ เริ่มตีพิมพ์ในนิตยสาร FW Comics Alter ในเดือนกุมภาพันธ์ พ.ศ. 2565

ในเดือนกันยายน พ.ศ. 2568 นิยายภาคแยกเล่มที่สองชื่อ Jonas the Guardian Knight Will Not Look Back: Scalfarot's Demonic Oath ซึ่งมีภาพประกอบที่วาดโดยฮาจิ โคมาดะ ได้เริ่มวางจำหน่ายโดยตีพิมพ์ออกมาจำนวน 1 เล่ม

 ตัวละคร 

 สื่อ 
 ไลต์โนเวล 
เขียนโดยฮิซายะ อามากิชิ ซีรีส์นี้เริ่มตีพิมพ์บนเว็บไซต์โชเซ็ตสึกะ นิ นาโร เมื่อวันที่ 1 เมษายน พ.ศ. 2561 ต่อมาซีรีส์นี้ถูกนำมาตีพิมพ์โดยสำนักพิมพ์เมเดียแฟกทอรีซึ่งเริ่มเผยแพร่ซีรีส์นี้ในรูปแบบการพิมพ์พร้อมภาพประกอบโดยเค เมื่อวันที่ 25 ตุลาคม พ.ศ. 2561 ณ เดือนมกราคม พ.ศ. 2569 มีการตีพิมพ์ออกมาแล้วจำนวน 13 เล่มและเรื่องสั้น 1 เล่ม ฮาจิ โคมาดะได้เข้ามาทำหน้าที่วาดภาพประกอบแทนเคตั้งแต่เล่มที่ 9 เป็นต้นไป ชิมะเป็นผู้วาดภาพประกอบสำหรับเล่มเรื่องราวเสริม

สำนักพิมพ์ฟินิกซ์ได้ทำการประกาศเป็นผู้ถือลิขสิทธิ์ฉบับภาษาไทยในชื่อ "ช่างอุปกรณ์เวทดาเลียไม่ขอก้มหน้ารับชะตากรรมอีก"

 จำนวนเล่ม 

 สปินออฟ 
 ฟุคุโชคุชิ ลูเชีย วะ อาคิราเมไน 
ซีรีส์ภาคแยกที่ติดตามเรื่องราวของลูเซีย เพื่อนของดาห์เลียชื่อว่า  พร้อมภาพประกอบที่วาดโดยเอโซระ อามาอิจิ เริ่มวางจำหน่ายเมื่อวันที่ 24 เมษายน พ.ศ. 2564 ณ เดือนธันวาคม พ.ศ. 2566 ได้ตีพิมพ์ออกมาแล้วจำนวน 3 เล่ม

 โกเอ คิชิ โยนาสึ วะ ฟูริมุคาไน 
ซีรีส์สปินออฟเรื่องที่สองชื่อว่า  พร้อมภาพประกอบที่วาดโดยฮาจิ โคมาดะ เริ่มวางจำหน่ายในวันที่ 25 กันยายน พ.ศ. 2568

 มังงะ 
มังงะที่ดัดแปลงโดยคามาดะ เริ่มตีพิมพ์ในนิตยสาร Comp Ace ของคาโดกาวะโชเต็ง เมื่อวันที่ 26 เมษายน พ.ศ. 2562 และสิ้นสุดในวันที่ 26 กุมภาพันธ์ พ.ศ. 2563 แต่ละบทของซีรีส์นี้ได้รวบรวมตีพิมพ์เป็นเล่ม(ทังโกบง) จำนวน 2 เล่ม

มังงะอีกชุดที่ดัดแปลงในชื่อ Magic Artisan Dahlia Wilts No More และวาดภาพประกอบโดยเมกุมิ ซูมิคาวะ ได้เริ่มตีพิมพ์บนเว็บไซต์ Mag Comi ของแม็กการ์เดน เมื่อวันที่ 25 เมษายน พ.ศ. 2562 ณ เดือนสิงหาคม พ.ศ. 2566 แต่ละบทของซีรีส์นี้ได้ถูกรวบรวมตีพิมพ์ออกเป็นเล่ม(ทังโกบง) จำนวน 6 เล่ม ได้รับการแปลและตีพิมพ์เป็นภาษาไทยโดยสำนักพิมพ์ดังโงะมังงะ

 จำนวนเล่ม 
 ชุดแรก 

 ชุดที่สอง 

 สปินออฟ 
 ฟุคุโชคุชิ ลูเชีย วะ อาคิราเมไน 
มังงะที่ดัดแปลงมาจากซีรีส์สปินออฟ  เริ่มตีพิมพ์เป็นตอนบนเว็บไซต์เอฟดับเบิ้ลยู คอมิกส์ อัลเตอร์ของฟรอนเทียร์ เวิร์คส์ เมื่อวันที่ 18 กุมภาพันธ์ พ.ศ. 2565 โดยมีคิเนะ อูซูโตะเป็นผู้วาดภาพประกอบ หนังสือรวมเล่ม(ทังโกบง)เล่มแรกวางจำหน่ายเมื่อวันที่ 18 พฤศจิกายน พ.ศ. 2565 ตอนต่างๆ ของซีรีส์นี้ได้ถูกรวบรวมตีพิมพ์เป็นเล่ม จำนวน 5 เล่ม ณ เดือนกรกฎาคม พ.ศ. 2568

 อนิเมะ 
ได้รับการประกาศดัดแปลงเป็นซีรีส์อนิเมะทางโทรทัศน์ในระหว่างการถ่ายทอดสดครบรอบ 10 ปีของสำนักพิมพ์ไลต์โนเวล MF Books เมื่อวันที่ 27 สิงหาคม พ.ศ. 2566 ผลิตโดยสตูดิโดไต้ฝุ่น กราฟฟิกส์ และอิมาจิกา อินโฟ และกำกับโดยโยสุเกะ คุโบะ พร้อมบทที่เขียนโดยยูอิจิโระ ฮิกาชิเดะ การออกแบบตัวละครโดยซาโตมิ คุริตะ และดนตรีที่แต่งโดยโคว โอตานิ ซีรีส์นี้ออกอากาศตั้งแต่วันที่ 6 กรกฎาคมถึง 21 กันยายน พ.ศ. 2567 บนช่องเอที-เอ็กซ์และเครือข่ายอื่น ๆ เพลงเปิดคือ  ร้องโดยนาโกะ มิซากิ ในขณะที่เพลงปิดคือ "Glitter" ร้องโดยมารินะ โฮริอุจิ

ในเดือนเมษายน พ.ศ. 2567 มีรายงานจาก 38 นอร์ท ได้เปิดเผยว่ามีการค้นพบเนื้อหาจากเรื่องนี้บนเซิร์ฟเวอร์ที่สตูดิโอแอนิเมชันของเกาหลีเหนือใช้งาน ซึ่งมีแนวโน้มสูงสุดคือเอสอีเค สตูดิโอ ในเดือนมิถุนายน การสอบสวนที่ทำโดยไต้ฝุ่น กราฟฟิกส์ยืนยันว่าผู้รับเหมาช่วงที่ตั้งอยู่ในจีนอาจจ้างช่วงงานให้กับสตูดิโอในเกาหลีเหนือโดยไม่ได้แจ้งให้พวกเขาทราบ และฉากใด ๆ ก็ตามที่สงสัยว่าทำโดยสตูดิโอในเกาหลีเหนือจะถูกทำใหม่

 รายชื่อตอน 

 หมายเหตุ 

 อ้างอิง 

 แหล่งข้อมูลอื่น 







หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ดังโงะมังงะ
หมวดหมู่:ฟีนิกซ์ (สำนักพิมพ์)